
Za vsebino je odgovorna Kmetijsko gozdarska zbornica Slovenije. Organ upravljanja, določen za izvajanje Skupni strateški načrt 2023-2027 je Ministrstvo za kmetijstvo, gozdarstvo in prehrano.

Termin zdrava tla prihaja z zakonodajo, ki je v sprejemanju . Gre za novi predlog  Direktive o monitoringu in odpornosti tal, ki pa ima izhodišča v  Strategiji EU za tla do leta 2030, ki govori o Koristi zdravih tal za ljudi, hrano, naravo in podnebje.  Uporaba gnojil predstavlja precejšen strošek v pridelavi. Pogosto se opaža, da se z rabo gnojil tudi pretirava. Na nivoju kmetije je pomembno poznati krogotok hranil in kakšne dokup mineralnih gnojil se dejansko potrebuje za pridelavo rastlin. To ugotovimo, ko pravilno vrednotimo živinska gnojila, ki jih na kmetiji priredimo.  Poznamo več krogotokov hranil. Izpostavili smo krogotok ogljika in dušika. 
Slušatelje smo spodbudili k procesu izboljševanje rodovitnosti in zdravja tal, kar je ključnega pomena za trajnostno kmetijstvo, dolgoročno produktivnost in ekonomično vzdržnost kmetijstva ter za blaženje podnebnih sprememb. Predstavili smo ukrepe za povečevanje talne organske  snovi. Slušatelje smo seznanili, da le zdrava tla zagotavljajo vrsto ekosistemskih storitev, pomembnih za rastline, živali in človeka. So temelj za oskrbo s hrano, biomaso in surovinami in drugih ekosistemskih storitev, še posebej vir genetske raznolikosti in arhiv dediščine. Kot sestavni del okolja so tla ključna v procesih zadrževanja in filtriranja vode, vezave atmosferskega ogljika, kroženja organske snovi, so osnova biotske raznovrstnosti. Zaradi zagotavljanja okoljskih, ekonomskih in socialnih funkcij so izrednega pomena za ljudi in okolje. Zato je treba s tlemi trajnostno upravljati in jih varovati, da se ohranja njihova različnost, kakovost ter sposobnost zagotavljanja ekosistemskih polnega razvoja, da lahko pričakujemo prednosti izvajanja dosevkov. Izpostavili smo tudi pomen izbora pravih vrst in mešanic dosevkov v kolobarju. Vse to pa bo omogočilo tudi spremembo in zmanjšanje obdelave tal. storitev. V predavanjih smo izpostavili pomen setve dosevkov in njihovega

V pridelavi zelenjave smo izpostavili problematiko ostankov težkih kovin v sveži zelenjavi. Trenutno še velja kaznovalna politika, čeprav pridelovalec se pogosto ne zaveda možnosti kontaminacije in možnih ostankov kadmija v kilogramu pridelka. Za zmanjšanje antropogenih vnosov v kmetijska tla smo svetovali pridelovalcem nadzor nad vnosi fosfornih gnojil ter prehranskih dodatkov za živali. Fosfate se namreč uporablja kot dodatek k živalski krmi.  Kadmij, ki se nahaja v fosfatnih gnojilih in fosfatih za prehrano živali, večinoma izvira iz fosfatnih kamenin severne Afrike in držav zahodne Sahare, ki imajo lahko visoko vsebnost kadmija. Vsebujejo ga od 5 do 150 mg/kg P2O5.
Med ukrepi za zdravo in živo prst smo izpostavili ukrep širokega kolobarja in povečevanje humusa v tleh, ki ohranja strukturo tal. Vse to zajema tudi princip ohranitveno in/ali regenerativnega kmetijstva, ki se uvaja v prostor za ohranjanje zdravja tal in izboljšanju produktivnosti na svojih kmetijah. Izpostavili smo problematiko onesnaženja tal s težkimi kovinami in ukrepi, ki zmanjšajo tveganja za prenos težkih kovin v vrtnine oz. pridelke  govorili na tej predstavitvi.  Na koncu pa na delavnici pridelovalcem na primeru kmetije, ki že nekaj let v pridelavi zelenjave  uporablja filc iz ovčje volne v belem zelju in ajdine luščine  v rdečem zelju. 

V predavanjih smo se osredotočili predvsem na erozijo, ter pomenu mejic za zmanjšanje le-te, pomenu organske snovi, ukrepih iz strateškega načrta kmetijske politike,  ter o varovanju tal pri izvedbi nanosa fitofarmacevtskih sredstev.
Erozija tal je naraven, geomorfen proces sproščanja in odnašanja tal. Vodna, vetrna ter erozija obdelave tal so še vedno največje grožnje tlom v več regijah sveta. V Sloveniji je največja erozija v trajnih nasadih, manjša na njivah ter najmanjša na travnikih.
Erozijo kmetijskih tal lahko zmanjšujemo s prilagojeno obdelavo tal, strukturnimi spremembami zemljišč in preoblikovanjem kmetijskih površin.
Ukrepi, kot so ohranitvena in pasovna obelava tal, pokritost zemljišč, sajenje nizov dreves in grmovja ter terasiranje, so dokazano učinkoviti.
Erozija lahko povzroči škodo na zemljišču ter zunaj zemljišča. Na zemljišču je predvsem izguba organske snovi, degradacije strukture tal ter slabša proizvodna sposobnost tal. Škoda zunaj zemljišča pa je predvsem onesnaževanje voda, poplave ter zasutje infrastrukture ter sprememba oblike vodotokov.
Eden od učinkovitih ukrepov za zmanjšanje erozije so mejice. Poleg tega da ščitijo vodne robove pred erozijo, nudijo poleti tudi senčenje vode, kar preprečuje segrevanje  vode oz. se posredno zagotavlja več kisika za vodne organizme. Obvodne mejice predstavljajo naravno bariero in s tem zmanjšanje zanosa FFS v vodotoke. Problem invazivnih rastlin pa rešujemo z zveznostjo mejic.
Z uporabo organskih gnojil povečujemo organsko snov, izboljšujemo vodno zračni režim, povečamo ionsko izmenjalno kapaciteto in povečamo mikrobiološko aktivnost. Z ukrepi oskrbe v medvrstnem in vrstnem prostoru (mulčenje, valjanje, podrahljanje, obdelava), uravnavamo mineralizacijo, sproščanje hranil, predvsem dušika, glede na bujnost rasti sadnih rastlin in razvojno fazo posamezne vrste in sorte rastlin.
Ukrepi iz strateškega načrta, ki prispevajo k ohranjanju biodiverzitete v trajnih nasadih so INPO 8.11 Ohranjanje biodiverzitete v trajnih nasadih (izvaja se 2 od treh zahtev); INPO 8.10 Uporaba le organskih gnojil za zagotavljanje dušika v trajnih nasadih. 5-letna intervencija KOPOP NV (Integrirana pridelava sadja in oljk (operacija IPSO), Integrirana pridelava grozdja (operacija IPG), Opustitev uporabe herbicidov v vinogradih, Opustitev rabe insekticidov v vinogradih, Uporaba biotehniških metod za obvladovanje škodljivih organizmov v trajnih nasadih, Precizno gnojenje in škropljenje.
Zanašanje FFS lahko zmanjšamo, če poznamo dejavnike tveganja in jih upoštevamo. Le-ti so: bližina občutljivih površin, veter, vreme (vročina, veter, zraćna vlaga), vegetacija na in okoli tretirane površine, neprimerne naprave za nanos FFS.

Spregovorili smo o vrstah biotehniškega onesnaževanja, ki zajema namerne in nenamerne, neposredne in posredne vnose nevarnih snovi v tla zaradi kmetijske dejavnosti. Kot ključne onesnaževalce smo izpostavili uporabo FFS in mineralnih gnojil, nestrokovno rabo gnojevke, uporabe oporečnih kompostov in drugih dodatkov tlom, namakanje z oporečno vodo in podobno. Posebno pozornost smo namenili onesnaženju z odpadno plastiko silažnih folij in težavam zaradi neprimernega ravnanja z odpadno folijo, ki prinaša negativne vplive na okolje. 

Glede na to, da je siliranje v Sloveniji zelo razširjena tehnika shranjevanja krme, se v postopkih siliranja ter priprave bal uporabijo ogromne količine folij. Vpliv na okolje z vidikov sproščanja mikroplastike in toplogrednega plina CO2 pri življenjskem ciklu folije je velik. Mikroplastika se pojavlja tako v vodah kot v tleh in zraku, v najrazličnejših oblikah in v različni kemijski sestavi. Plastični materiali v okolju zaradi procesa fotooksidacije pričnejo po določenem času razpadati na vedno manjše delce, mikroplastiko. Opozorili smo tudi na drugi okoljski vidik, ki jo prinaša poraba velikih količin fosilnih goriv za proizvodnjo plastike kar zopet negativno vpliva na okolje in podnebne spremembe. V nadaljevanju smo izpostavili ustrezen primer dobre prakse ravnanja živinorejskih kmetij s folijo, kot se je izkazal v projektu EIP - Vzpostavitev modela reciklaže Agro-stretch folije za bale in silažne folije s ciljem olajšati organizacijo za kmete in zmanjšati negativne posledice na okolje. Slušateljem smo svetovali tudi alternativne prakse, ki zmanjšujejo porabo plastičnih folij, kot so: pašno košni sistemi, prilagojena obtežba kmetijskih zemljišč z živino, menjave pašnikov, menjave čredink, čistilne košnje in druge.

